als_Latn dik_Latn sag_Latn
Aurela Gaçe
Këngëtarja shqiptare Aurela Gace ka lindur në 16 tetor të vitit 1974, në Llakatund të qytetit bregdetar të Vlorës. Gaçe ka filluar të këndojë që në moshën 4 vjeç e gjysmë në Festivalin e Fëmijëve në qytetin e saj Vlorë. Aty edhe ka spikatur talenti i saj, që do të shpalosej më tej gjatë gjithë fëmijërisë me evente muzikore, ku edhe ka fituar mjaft çmime.
Për Aurelën shkolla ka qenë vendi i marrjes së dijes, por ajo shumicën e kohës e kalonte duke kënduar. Si natyrë mund të cilësohet rebele. Aurela gjithmonë kishte mendjen e saj edhe gjatë viteve të rinisë së hershme bënte të kundërtën e asaj që të tjerët kërkonin që ajo të bënte.
Mendja e saj ishte e fokusuar vetëm te kënga. Ajo ishte e destinuar të bëhej një këngëtare. Në moshën 19 vjeçare ajo mori pjesë në Festivalin e madh të Këngës në Radiotelevizionin kombëtar në Tiranë, ku edhe pati një performancë shumë të mirë me këngën “Pegaso”. Katër muaj më vonë ajo konkurroi dhe fitoi në Festivalin e Pranverës 1994.
Suksesi i vërtetë i Aurelës filloi me këngën e saj “Nata” në Festivalin në RTSH ‘95. Që prej asaj kohe ajo fitoi 2 çmime të para në Fest ‘99 me këngën “S'jam tribu” dhe në Fest ‘01 me këngën “Ndjej”.
Mdërkaq një sukses të madh ajo fitoi me këngën “Fati ynë shpresë e marrëzi”, ku edhe zuri vendin e dytë në Fest ’98. Aurela ka fituar dhe çmime të treta në Fest ‘96, me këngën “Me jetën dashuruar”, dhe në Fest ‘98 me “E pafajshme jam”. Aurela ka zotëruar dhe aftësi aktrimi që kur ishte fëmijë dhe kjo i ka dhënë mundësinë e fitimit të 3 çmimeve speciale bazuar në interpretimet e këngëve të saj në festivale si dhe një çmim special nga Top Albania Radio. Për të promovuar më tej albumet e saj ajo ka dhënë dy koncerte solo live. Këto koncerte u mbajtën në Pallatin e Kongreseve në Tiranë në vitet 1998 dhe 2000.
Në vitin 2000 Aurela provoi se “Akademia e Arteve” ishte zgjedhja e duhur për të dhe u diplomua atë vit në Dramë. Ajo nxori 2 albume në vitin 1998 dhe 2 të tjerë në vitin 2000.
Stili i Aurelës varion nga pop në folk. Në shkurt 2002 Aurela vendosi të sfidonte vetveten dhe u zhvendos në Amerikë. Ajo pyeste veten se përse Shqiptaro-Amerikanët nuk kishin informacion të mjaftueshëm për artistët nga Shqipëria.
Si një vend ish-komunist Shqipëria ishte e paaftë të siguronte informacionin e duhur për këtë teknologji të lartë. Për të ky ishte një fillim i ri. Ajo menjëherë fitoi popullaritet në komunitetin shqiptar për shkak të zërit të saj të mrekullueshëm dhe performancave elektrizuese, duke filluar që nga klubet, koncertet në gjithë Amerikën e deri në eventet private.
Në vitin 2004 Aurela këndoi të dy himnet kombëtare të Shqipërisë e Amerikës në një event me pjesmarrjen e Presidentit Bill Klinton. Në mars 2007 fotografi i mirënjohur Fadil Berisha organizoi një koncert special për nder të këngëtareve legjendareve shqiptare Vaçe Zela e Nexhmie Pagarusha. Së fundmi me Këngën Feel The Passion (Kënga ime) do të merr pjesë në Eurovision Song Contest 2011, ku do ta përfaqësojë Shqipërinë, në Fortuna Düsseldorf Arena në Düsseldorf të Gjermanisë me datë 10 Maj në natën gjysëmfinale.
Kenga dhe Toplista[redakto | redakto tekstin burimor]
- Pegaso - 1993, (Fest'93)
- Nuk mjafton - 1994, (Festivali pranveres, çmimi i parë)
- Nata - 1995, (Fest'95)
- Me jeten e dashuruar - 1996, (Fest'96, çmimi i tretë)
- Pranvera e vonuar - 1997, (Aleksander Gjoka)
- Fati yne shprese dhe marrezi - 1997, (Fest'97, çmimi i dytë)
- E pafajshme jam - 1998, (Fest'98, çmimi i dytë)
- S'jam tribu - 1998, (Fest'99, çmimi i parë)
- Cimica - 2000,
- Jetoj - 2001,(Fest'01, çmimi i parë)
- Hape veten ti - 2007, (Kenga magjike, çmimi i pare; Hit)
- Jehone - 2008, (West Side Family)
- Bosh - 2008,
- Origjinale - 2010, (Dr.Flori & Marsel; Hit)
- Kënga ime - 2010 (Fest'10, çmimi i parë; Hit)
- Cash - 2011, (MC Kresha; Hit)
tuk_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn glg_Latn als_Latn vec_Latn als_Latn als_Latn als_Latn als_Latn als_Latn lij_Latn als_Latn als_Latn eng_Latn uzn_Latn eng_Latn als_Latn eng_Latn